Tinkurachina siwi

Tinkurachina siwi nisqakunaqa (kastilla simipi: coordenada geográfica) Tiksimuyupi ima puystutapas sut'ichanapaq, taripanapaq runap kamachisqan siwi hina muyukunam.

Kimra siwi icha Tinkurachina hanaq (latitud) nisqaqa chawpipacha siq'imanta qhipakunakama yupasqam. Chawpipachapiqa ch'usaq k'atma (0°), chinchay qhipapiqa chinchay hanaq isqun chunka k'atma (90° Ch / 90° N), urin qhipapitaq urin hanaq isqun chunka k'atma (90° Ur / 90° S).

Suni siwi icha Tinkurachina suni (longitud) nisqataq London llaqtanta puriq Greenwich siwimanta iskaynintin kinraymanmi yupasqa. Greenwich siwipiqa London llaqtapi ch'usaq k'atma (0°), chay siwipqa huk kinrayman, anti puriyllaman anti pachak pusaq chunka k'atma (180° An / 180° E) nisqakama, kunti puriyllaman kunti pachak pusaq chunka k'atma (180° Ku / 180° W) nisqakamam yupanchik.

Katiguriya:Allpamanta yachaykuna
Katiguriya:Yupay yachay